**Víctor Manuel Fernández** (født 18. juli 1962 i Alcira Gigena i provinsen Córdoba i Argentina) er en argentinsk katolsk erkebiskop som i 2023 ble utnevnt til prefekt for Dikasteriet for troslæren i Den romerske kurie, og til kardinal. I 2011 ble rektor for Det pavelige katolske universitet i Argentina og i 2013 titularerkebiskop; så ble han i 2018 erkebiskop av La Plata.

Han kalles gjerne ved kjælenavnet «Tucho».

Liv og virke
------------

### Prest

Víctor Manuel Fernández ble diakonviet 21. desember 1985 og presteviet 15. august 1986, av biskop Adolfo Roque Esteban Arana.

Han tok lisensiatsgrad i teologi med bibelspesialisering fra Det pavelige universitet Gregoriana i Roma og senere doktorat ved det teologiske fakultet i Buenos Aires.

Fra 1993 til 2000 var han sogneprest av *Santa Teresita* i Río Cuarto. Han var grunnlegger og leder av et utdannelsesinstitutt og lærerutdannelsessentrum for lekfolk i samme by. I sitt bispedømme underviste han også ved presteseminaret, leder for katekesen og leder for økumenikken. I 2007 deltok han som prest ved CELAM-møtet i Aparecida og der medforfatter av sluttdokumentet fra dette bispemøtet.

Sent i 1990-årene takket han etter erkebiskopen av Buenos Aires, Jorge Bergoglios, anbefaling om å takke nei til en innbydelse til å lede et teologisk institutt i Bogotá i Colombia.

Fra 2008 til 2009 var han dekan for det teologiske fakultet ved Det pavelige katolske universitet i Argentina og president for det argentinske teologselskap.

I 2009 ble han nominert av kardinal Jorge Bergoglio til rektot for det pavelige universitet i Argentina. Da skal Troskongregasjonen bremset det hele ved å stille spørsmål ved ortodoksien i elementer å finne Fernández’ blant teologiske arbeider. Fernández hadde på dette tidspunkt en meget stor bibliografi, og noen var i grensefeltet mellom teologi/bibelteologi og selvhjelp i forskjellige relasjoner. En bok som særlig stakk ut (og som nå sjelden er å finne på offisielle opplistinger av hans forfatterskap), er *Sáname con tu boca - El arte de besar* fra 1995 (Helbred meg med ditt kyss - Om kunsten å kysse). I 2011 ble han til slutt rektor.

Fra 2011 til 2018 var han rektor for Det pavelige katolske universitet i Argentina. Først den 9. mai 2018 fikk han en etterfølger som rektor, Miguel Ángel Schiavone.

### Titulærerkebiskop

Pave Frans utnevnte ham den 13. mai 2013 til titulærerkebiskop av *Tiburnia*, forsatt som rektor for Det pavelige katolske universitet i Argentina. Dette var en av pave Frans' første bispeutnevnelser, og den første av en argentiner (pave Frans var blitt valgt den 13. mars samme år). Víctor Manuel Fernández ble bispeviet av erkebiskopen av Buenos Aires, Mario Aurelio Poli, den 15. juni samme år. Medkonsekratorer var erkebiskopen av Santa Fe de la Vera Cruz, José María Arancedo, og erkebiskopen av Corrientes, Andrés Stanovnik OFMCap, og biskopen av Villa de la Concepción del Río Cuarto, Eduardo Eliseo Martín, og biskopen av Quilmes, Carlos José Tissera. 

Ved bispevielsen begynte erkebiskop Fernández å bære et pektoralkors pave Frans hadde sendt ham fra Roma. Han var den første rektor av universitetet som ble gjort til erkebiskop.

Som pave Frans' første bispeutnevnelse til Argentina, ble den også ansett som en tilrettevisning av den romerske kurie, som Frans til tider hadde et antagonistisk forhold til mens han han var erkebiskop Bergoglio av Buenos Aires, og da især da noen i Roma hadde forsøkt å blokkere Fernández' utnevnelse til rektor i 2011.

Fernández anses som «en av pavens nærmeste fortrolige». Den 17. desember 2016 utnevnte pave Frans ham til konsultor til Kongregasjonen for det katolske utdannelsesvesen.

### Erkebiskop av La Plata

I 2018 ble han utnevnt til erkebiskop av La Plata, etterfølgende erkebiskop Héctor Rubén Aguer.

I bøker og vitenskapelige tidsskrifter han han offentliggjort mer enn 300 publikasjoner, flere av dem oversatt til andre språk.

Fernández' samarbeid med pave Frans strekker seg tilbake til da denne pave var erkebiskop av Buenos Aires. De to samarbeidet tett og Fernández skal ha medvirket til noen av de mest omtalte dokumenter fra pave Frans, blant dem encyklikaene «Evangelii gaudium», «Laudato si'» og «Amoris laetitia».

### Prefekt for Dikasteriet for troslæren, kardinal

Den 1. juli 2023 utnevnte pave Frans ham som etterfølger etter kardinal Luis Ladaria S.J. som prefekt for Dikasteriet for Troslæren, og likeså til president for Den pavelige Bibelkommisjon og den internasjonale teologkommisjon. Embedsovertagelsen er fastlagt for til midten av september 2023.

Den 9. juli 2023 tilkjennegav pave Frans at han aktet å kreere Fernandez til kardinal den 30. juli 2023.

Verker i utvalg
---------------

**Teologí**

* *Salir de sí. Plenitud de conocimiento y de vida*, 1991.
* *Dios y el hombre en los límites*, 1993.
* *Sáname con tu boca. El arte de besar*, 1995.
* *Actividad, espiritualidad y descanso'*, 2001.
* *Vivir en paz*, 2003.
* *Catequesis con Espíritu*, 2003.
* *La gracia y la vida entera*, 2003.
* *Claves para vivir en plenitud*, 2003.
* *Teología espiritual encarnada. Profundidad espiritual en acción*, 2004
* *La oración pastoral*, 2006
* *Gracia. Nociones básicas para pensar la vida nueva*, 2010.
* *Contemplativi nell´azione attivi nella contemplazione*, 2014.

**Bibelteologi, bibeleksegese**

* *San Juan y su mundo. Comentario al cuarto Evangelio*, 1992.
* *El Apocalipsis y el tercer milenio*, 1998.
* *El Evangelio de Juan. Un comentario pastoral*, 1999.
* *El Evangelio de cada día. Comentario*, 2000.
* *El Evangelio de cada día. Santoral*, 2003.
* *Para mejorar tu relación con María*, 2004.
* *Cómo interpretar y comunicar la Palabra de Dios. Métodos y recursos prácticos*, 2008.
* *Pablo apasionado. De Tarso hasta su plenitud*, 2008.
* *El Evangelio del Domingo 1. Comentario para meditar*, 2012.
* *El Evangelio del Domingo 2. Comentario para meditar*, 2012.
* *El Evangelio del Domingo 3. Comentario para meditar*, 2013.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1767
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1775-1856) \*1822
* Kardinal Carlo Sacconi (1808-1889) \*1851
* Kardinal Edward Henry Howard of Norfolk (1829-1892) \*1872
* Kardinal Mariano Rampolla del Tindaro (1843-1913) \*1887
* Kardinal Antonio Vico (1847-1829) \*1898
* Erkebiskop Filippo Cortesi (1876-1947) \*1921
* Erkebiskop Zenobio Lorenzo Guilland (1890-1962) \*1935
* Biskop Anunciado Serafini (1898-1963) \*1935
* Kardinal Antonio Quarracino (1923-1998) \*1962
* Pave Frans (1936- ) \*1992
* Kardinal Mario Aurelio Poli (1947- ) \*2002
* Erkebiskop *Víctor Manuel Fernández* (1962- ) \*2013

Referanser
----------

1. 1 2  Beltramo Álvarez, Andrés (2. juni 2018). «Argentina: Víctor Fernández es nuevo arzobispo de La Plata». *La Stampa* **(spansk)**.
2. 1 2  De Vedia, Mariano (25. mai 2014). «Víctor Fernández, el arzobispo en quien confía el Papa para seguir de cerca la política local». *La Nación* **(spansk)**.
3. 1 2 3 4 5  «Conclusione del mandato del Prefetto del Dicastero per la Dottrina della Fede e nomina del successore». *Tägliches Bulletin* **(italiensk)**. Presseamt des Heiligen Stuhls. 18. februar 2023. Besøkt 18. februar 2023.
4. ↑  Luke Coppen: *Archbishop Fernández named Vatican doctrinal chief* , The Pillar, 2023-07-01, lest 2023-07-02
5. ↑  *Analysis: Pope’s personal theologian expected to lead major Argentine archdiocese*, Catholic News Agency, 2018-04-25, lest 2023-07-02.
6. ↑  *Sáname con tu boca*, Grupo Editorial Lumen. Hentet 2023-07-02
7. ↑  «Juramento y Profesión de Fe del Nuevo Rector de la UCA» **(spansk)**. Det pavelige katolske universitet i Argentina. Besøkt 16. juni 2018.
8. ↑  «Fernández, con una cruz del Papa, fue ungido arzobispo». *La Gaceta* **(spansk)**. 16. juni 2013.
9. ↑  Bermudez, Alejandro (25. april 2018). «Analysis: Pope's personal theologian expected to lead major Argentine archdiocese». Catholic News Agency.
10. ↑
11. ↑  Nomina di Consultori della Congregazione per l’Educazione Cattolica, Sala Stampa, Bolletino, 2016-12-17
12. ↑  «Erzbischof Fernández: Vom 'Ghostwriter' von Papst Franziskus zum obersten Glaubenshüter». catholicnewsagency.com. 1. juli 2023. Besøkt 1. juli 2023.
13. ↑  fernvm, lest 10. februar 2022

Eksterne lenker
---------------

* Oppføring på *uca.edu.ar*

  


|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |